પણ કવરપેજનું સિલેક્શન પસંદ નથી આવ્યું. આ તમારી અંગત પસંદગી હોય શકે, બાકી હું તેમા કંઈ કહી ન શકુ. તો પણ નવલકથા પૂરી કરી મેં હાથમાં રાખી કવરપેજ જોયું ત્યારે પ્રથમ વિચાર આવ્યો કે, કોઈ છોકરો ઉતર છેડામાં પૃથ્વીને ટેકો લઈ બેઠો હોય અને પૃથ્વીમાંથી નિકળતા અગણિત વિચારો તેના મગજમાં જોઈન્ટ કરવામાં આવ્યા હોય. જેથી આ દુનિયાભરના લોકોની સમસ્યા સાથે છોકરાની સમસ્યાને આવરી લઈ શકાય. ઉપરથી જો તેને નવલકથા લઈ વાંચવા બેસાડવામાં આવે તો કેવું ? આમ પણ ગોપાલ અને નવલકથા જ એક એવું તત્વ ચોપડીમાં રહ્યું છે, જેની પ્રત્યે ખુદ ગોપાલને તિરસ્કાર નથી. બાકી પૂંઠા બાબતે તો દરેકના અલગ અલગ વિચાર હોય શકે.